CELEX: E2013P0020
Language: sl
Date: 2013-08-30 00:00:00
Title: Zahteva za svetovalno mnenje Sodišča Efte, ki jo je predložilo sodišče Oslo tingrett dne 30. avgusta 2013 v zadevi Fred. Olsen in drugi proti Staten v/Skattedirektoratet (Zadeva E-20/13)

19.12.2013   
            
            
               SL
            
            
               Uradni list Evropske unije
            
            
               C 372/19
            
         Zahteva za svetovalno mnenje Sodišča Efte, ki jo je predložilo sodišče Oslo tingrett dne 30. avgusta 2013 v zadevi Fred. Olsen in drugi proti Staten v/Skattedirektoratet
   (Zadeva E-20/13)
   (2013/C 372/08)
   Zahteva je bila vložena pri Sodišču Efte z dopisom z dne 30. avgusta 2013, ki ga je poslalo sodišče Oslo tingrett (okrožno sodišče Oslo) in ga je tajništvo Sodišča prejelo 30. avgusta 2013, in sicer za svetovalno mnenje v zadevi Fred. Olsen in drugi proti Staten v/Skattedirektoratet glede naslednjih vprašanj:
   
               1.
            
            
               Ali skrbniški skladi kot oblika poslovne enote spadajo na področje uporabe pravice do ustanavljanja iz člena 31 Sporazuma EGP?
               Dodatno vprašanje: če je odgovor pritrdilen: kdo je imetnik pravic v skladu z določbo Sporazuma EGP?
            
         
               2.
            
            
               Če je odgovor na prvo glavno vprašanje pritrdilen: ali skrbniški sklad izpolnjuje merilo gospodarske dejavnosti iz člena 31 Sporazuma EGP?
            
         
               3.
            
            
               Če je odgovor na prvo glavno vprašanje odklonilen: ali skrbniški sklad spada na področje uporabe pravice do prostega pretoka kapitala iz člena 40 Sporazuma EGP?
            
         
               4.
            
            
               Če je odgovor na prvo ali tretje glavno vprašanje pritrdilen: ali je v norveških pravilih o tujih odvisnih družbah (TOD) ena ali več omejitev pravice do ustanavljanja oziroma pravice do prostega pretoka kapitala?
            
         
               5.
            
            
               Če je odgovor na četrto glavno vprašanje pritrdilen: ali se lahko šteje, da so omejitve utemeljene s prednostnimi razlogi javnega interesa, in ali so omejitve sorazmerne?
            
         
               6.
            
            
               Ali neprekinjena obdavčitev premoženja upravičencev do sredstev skrbniškega sklada ter obdavčenje v višini 1,1 % pomenita omejitev v skladu s členom 31 in/ali členom 40 Sporazuma EGP – in ali lahko to uveljavljajo upravičenci skrbniškega sklada, kot je opisan v točki 2 zahteve za svetovalno mnenje?
            
         Če je odgovor na vprašanje pritrdilen:
   
               —
            
            
               Ali se lahko šteje, da je omejitev utemeljena s prednostnimi razlogi javnega interesa, in ali je omejitev sorazmerna?
            
         
               —
            
            
               Ali je obdavčitev v nasprotju z zahtevo po spoštovanju temeljnih pravic v Sporazumu EGP?
            
         
               —
            
            
               Ali lahko na to vpliva morebitni začetek veljavnosti sporazuma o izmenjavi informacij med Norveško in Lihtenštajnom?